Temeljem Ugovora o dodjeli bespovratnih sredstava, kodni broj UP.02.2.2.10.0035. iz Poziva na dostavu projektnih prijedloga "Razvoj i širenje mreže izvaninstitucionalnih usluga za hrvatske branitelje i stradalnike Domovinskog rata" (Broj poziva UP.02.2.2.10) UDRUGA ALBANACA BRANITELJA HRVATSKE U DOMOVINSKOM RATU, Draškovićeva 25, 10000 Zagreb (u daljnjem tekstu: Naručitelj) dana 21.srpnja 2020. godine objavljuje:

**DOKUMENTACIJU ZA NADMETANJE**

**Obavijest o nabavi/nadmetanju**

POSTUPAK NABAVE ZA SUBJEKTE KOJI NISU OBVEZNICI ZAKONA O JAVNOJ NABAVI (NOJN)

Nabava usluga smještaja, prehrane i prijevoza za potrebe projekta:

„Jačanje osobnih kompetencija branitelja, socijalna integracija te pružanje izvaninstitucionalnih usluga“

**Zagreb, srpanj 2020. godine**

**SADRŽAJ**

[1. OPĆI PODACI 4](#_Toc46234466)

[1.1. Podaci o Naručitelju (NOJN) 4](#_Toc46234467)

[1.2. Podaci o osobi zaduženoj za komunikaciju s ponuditeljima 4](#_Toc46234468)

[1.3. Evidencijski broj nabave 4](#_Toc46234469)

[1.4. Nabava se provodi temeljem 4](#_Toc46234470)

[1.5. Popis gospodarskih subjekata s kojima je Naručitelj u sukobu interesa 4](#_Toc46234471)

[1.6. Vrsta postupka nabave 5](#_Toc46234472)

[1.7. Vrsta ugovora o nabavi 5](#_Toc46234473)

[1.8. Početak postupka nabave 5](#_Toc46234474)

[1.9. Rok za postavljenje pravovremenih zahtjeva za dodatnim informacijama i rok za objavu pojašnjenja na postavljene zahtjeve. 5](#_Toc46234475)

[2. PODACI O PREDMETU NABAVE 6](#_Toc46234476)

[2.1. Opis predmeta nabave 6](#_Toc46234477)

[2.2. Opis i oznaka grupa predmeta nabave 6](#_Toc46234478)

[2.3. Količina predmeta nabave 7](#_Toc46234479)

[2.4. Mjesto isporuke predmeta nabave 7](#_Toc46234480)

[2.5. Rok izvršenja ugovornih obveza 7](#_Toc46234481)

[3. OBAVEZNI RAZLOZI ISKLJUČENJA PONUDITELJA 7](#_Toc46234482)

[4. UVJETI I DOKAZI SPOSOBNOSTI PONUDITELJA 9](#_Toc46234483)

[4.1. Ekonomska i financijska sposobnost 9](#_Toc46234484)

[4.2. Profesionalna sposobnost 9](#_Toc46234485)

[4.3. Pravila dostavljanja dokumenata 9](#_Toc46234486)

[5. PONUDA 10](#_Toc46234487)

[5.1. Sadržaj ponude : 10](#_Toc46234488)

[5.2. Način izrade ponude 10](#_Toc46234489)

[5.3. Način određivanja cijene ponude 11](#_Toc46234490)

[5.4. Kriterij za odabir ponude 11](#_Toc46234491)

[5.5. Jezik i pismo ponude 11](#_Toc46234492)

[5.6. Rok valjanosti ponude 11](#_Toc46234493)

[6. OSTALE ODREDBE 12](#_Toc46234494)

[6.1. Zajednica ponuditelja 12](#_Toc46234495)

[6.2. Datum, vrijeme i mjesto dostave ponude 12](#_Toc46234496)

[6.3. Način dostave ponude 12](#_Toc46234497)

[6.4. Pregled i ocjena ponuda 13](#_Toc46234498)

[6.5. Pojašnjenje i upotpunjavanje 13](#_Toc46234499)

[6.6. Odluka o odabiru ili poništenju 14](#_Toc46234500)

[7. ODREDBE KOJE SE ODNOSE NA PODIZVODITELJE 16](#_Toc46234501)

[8. ROK, NAČIN I UVJETI PLAĆANJA 16](#_Toc46234502)

[9. PREDSTAVKE 16](#_Toc46234503)

[10. VRSTA, SREDSTVO I UVJETI JAMSTVA 17](#_Toc46234504)

[11. PRILOZI: 18](#_Toc46234505)

## OPĆI PODACI

### Podaci o Naručitelju (NOJN)

Naziv i sjedište Naručitelja*:* UDRUGA ALBANACA BRANITELJA HRVATSKE U DOMOVINSKOM RATU, Draškovićeva 25, 10000

OIB: 32556049576

Adresa elektroničke pošte: [uabhdr@gmail.com](mailto:uabhdr@gmail.com)

### Podaci o osobi zaduženoj za komunikaciju s ponuditeljima

Sve obavijesti u svezi ovog postupka javnog nadmetanja mogu se od osobe za komunikaciju s gospodarskim subjektima:

Ime i prezime: Pal Lumezi - voditelj projekta

Adresa elektroničke pošte: [uabhdr@gmail.com](mailto:uabhdr@gmail.com)

Napomena: Komunikacija se provodi isključivo putem e-pošte.

### Evidencijski broj nabave

Evidencijski broj nabave: UP. 02.2.2.10.0035 – 2

### Nabava se provodi temeljem

Poziva na dostavu projektnih prijedloga ''Razvoj i širenje mreže izvaninstitucionalnih usluga za hrvatske branitelje i stradalnike Domovinskog rata'' (referentna oznaka: UP.02.2.2.10) i Priloga 3. Postupci nabave za osobe koje nisu obveznici Zakona o javnoj nabavi. Stupanj potrebnog oglašavanja postupka nabava, kao i mjesto i način oglašavanja, mora biti razmjeran prirodi i opsegu nabave, a uključuje objavu Obavijesti o nabavi uz svu popratnu dokumentaciju na internetskoj stranici [www.strukturnifondovi.hr](http://www.strukturnifondovi.hr/).

### Popis gospodarskih subjekata s kojima je Naručitelj u sukobu interesa

Ne postoje gospodarski subjekti s kojima Naručitelj i s njima povezane osobe ne smiju sklapati ugovore o nabavi (u svojstvu ponuditelja, člana zajednice ponuditelja ili podizvoditelja odabranom ponuditelju).

### Vrsta postupka nabave

Javno nadmetanje.

### Vrsta ugovora o nabavi

Ugovor o pružanju usluga smještaja, prehrane i prijevoza.

### Početak postupka nabave

Postupak nabave započinje objavljivanjem Obavijesti o nabavi uz svu popratnu dokumentaciju na internetskoj stranici internetskoj stranici [www.strukturnifondovi.hr](http://www.strukturnifondovi.hr/).

Datum objave obavijesti o nabavi je 21.07.2020.

### Rok za postavljenje pravovremenih zahtjeva za dodatnim informacijama i rok za objavu pojašnjenja na postavljene zahtjeve.

Za vrijeme roka za dostavu ponuda gospodarski subjekti mogu zahtijevati dodatne informacije vezane za dokumentaciju za nadmetanje, a Naručitelj će odgovor staviti na raspolaganje na istim mjestima (medijima) na kojima je objavljena Obavijest o nabavi i Dokumentacija za nadmetanje bez otkrivanja identiteta gospodarskog subjekta.

Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom petog (5.) dana prije dana u kojem ističe rok za dostavu ponuda.

Zahtjev je pravodoban ako je dostavljen Naručitelju najkasnije tijekom 7 dana prije dana u kojem ističe rok za dostavu ponuda.

Ako iz bilo kojeg razloga pojašnjenje nije objavljeno najkasnije tijekom petog dana prije isteka roka za dostavu ponuda, Naručitelj je dužan produljiti rok za dostavu ponuda.

Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istim mjestima (medijima) na kojima je objavljena osnovna Obavijest o nabavi i Dokumentacija za nadmetanje.

## PODACI O PREDMETU NABAVE

### Opis predmeta nabave

Predmet nabave je Nabava usluga smještaja, prehrane i prijevoza u vrijednosti do 268.000,00 HRK s PDV-om i ostalim trošarinama, 235.129,20 HRK bez PDV-a.

Detaljnije specifikacije predmeta nabave dane su u prilogu IV Tehničke specifikacije /opis poslova.

Količina predmeta nabave je definirana i u V Troškovnik.

### 

### Opis i oznaka grupa predmeta nabave

Predmet nabave je podijeljen na grupe nabave.

**Grupa 1**- Usluga smještaja i prehrane za 20 osoba te  prijevoza za 12 osoba tijekom terapije pecanjem u Zadarskoj županiji. Period za traženu ponudu usluge je kolovoz  2020. Procijenjena vrijednost nabave za Grupu 1 je 49.000,00 HRK s PDV-om i ostalim trošarinama, 43.023,01 bez PDV-a.

**Grupa 2-** Usluga smještaja i prehrane za 20 osoba te  prijevoza za 12 osoba tijekom terapije pecanjem u Osječko-baranjskoj županiji. Period za traženu ponudu usluge je rujan 2020. Procijenjena vrijednost nabave za Grupu 2 je 49.000,00 HRK s PDV-om i ostalim trošarinama, 43.023,01 bez PDV-a.

**Grupa 3-** Usluga smještaja i prehrane za 20 osoba te  prijevoza za 12 osoba tijekom trajanja kampa u Zadarskoj županiji. Period za traženu ponudu usluge je listopad 2020. Procijenjena vrijednost nabave za Grupu 3 je 36.000,00 HRK s PDV-om i ostalim trošarinama, 31.518,58 bez PDV-a.

**Grupa 4**- Usluga smještaja i prehrane za 20 osoba te  prijevoza za 12 osoba tijekom terapije pecanjem u Vukovarsko-srijemskoj županiji. Period za traženu ponudu usluge je travanj  2021. Procijenjena vrijednost nabave za Grupu 4 je 49.000,00 HRK s PDV-om i ostalim trošarinama, 43.023,01 bez PDV-a.

**Grupa 5-** Usluga smještaja i prehrane za 20 osoba te  prijevoza za 12 osoba tijekom terapije pecanjem u Istarskoj županiji. Period za traženu ponudu usluge je svibanj 2021. Procijenjena vrijednost nabave za Grupu 5 je 49.000,00 HRK s PDV-om i ostalim trošarinama, 43.023,01 bez PDV-a.

**Grupa 6-** Usluga smještaja i prehrane za 20 osoba te  prijevoza za 12 osoba tijekom trajanja kampa u Splitsko-dalmatinskoj županiji . Period za traženu ponudu usluge je lipanj  2021. Procijenjena vrijednost nabave za Grupu 6 je 36.000,00 HRK s PDV-om i ostalim trošarinama, 31.518,58 bez PDV-a.

Napomena: Naručitelj zadržava pravo promjene termina. Ponuditelj se može javiti na jednu, više ili sve grupe nabave. Ponude se podnose na isti način bilo da se Ponuditelj javlja na jednu, više ili sve grupe nabave.

### Količina predmeta nabave

Količina predmeta nabave je definirana i u troškovniku koji je sastavni dio Dokumentacije za nadmetanje (**Prilog V Dokumentacije za nadmetanje**). Stavke troškovnika ne smiju se mijenjati.

### Mjesto isporuke predmeta nabave

Na lokacijama određenim u dokumentaciji za nadmetanje po grupama nabave.

### Rok izvršenja ugovornih obveza

Rok za isporuku usluga počinje teći od dana potpisa Ugovora s odabranim ponuditeljem, pri čemu je rok za isporuku pojedine grupe predmeta nabave definiran kako slijedi:

**Grupa 1** - kolovoz 2020.

**Grupa 2 -** rujan 2020.

**Grupa 3 -** listopad 2020.

**Grupa 4** - travanj 2021.

**Grupa 5 -** svibanj 2021.

**Grupa 6 -** lipanj 2021.

## OBAVEZNI RAZLOZI ISKLJUČENJA PONUDITELJA

Gospodarski subjekt biti će isključen iz postupka ukoliko:

* + - ako nije registriran za djelatnost koja je predmet nabave
    - ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima,
    - ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja,
    - ako je lažno predstavio ili pružio neistinite podatke u vezi s uvjetima koje je NOJN naveo kao razloge za isključenje ili uvjete kvalifikacije,
    - ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima,
    - ako je u posljednje dvije godine do početka postupka nabave učinio težak profesionalni propust koji NOJN može dokazati na bilo koji način.

Nepostojanje razloga za isključenje iz točke 3. ove Dokumentacije za nadmetanje ponuditelj će dokazati potpisanom izjavom koju dostavlja s ponudom (**Prilog II ove Dokumentacije za nadmetanje**).

NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i sl.) koji potvrđuju da se ponuditelj ne nalazi u situacijama navedenim u točki 3., a koje izdaju nadležna tijela. Ako ponuditelj u roku od 5 dana ne dostavi sve tražene izvornike ili ovjerene preslike dokumenata i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu te izvršiti ponovo rangiranje pristiglih ponuda.

## UVJETI I DOKAZI SPOSOBNOSTI PONUDITELJA

Ponuditelj je dužan u svojoj ponudi priložiti dokumente kojima dokazuje svoju profesionalnu sposobnost. Dokumenti kojima se dokazuje sposobnost ponuditelja moraju biti na hrvatskom jeziku i latiničnom pismu. Ako je ponuditelj registriran izvan Republike Hrvatske ili je dokument za dokazivanje sposobnosti na stranom jeziku, ponuditelj je dužan uz svaki dokument priložiti i prijevod ovlaštenog sudskog tumača za hrvatski jezik.

### Ekonomska i financijska sposobnost

Gospodarski subjekt nije dužan dokazivati ekonomsku i financijsku sposobnost.

### Profesionalna sposobnost

Svaki ponuditelj mora biti pravno i poslovno sposoban.

Kao dokaz ispunjenja ovog uvjeta, ponuditelj dostavlja izjavu osobe ovlaštene za zastupanje gospodarskog subjekta (**Prilog III ove Dokumentacije za nadmetanje**).

NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi izvod iz sudskog, obrtnog, strukturnog ili drugog odgovarajućeg registra države sjedišta ponuditelja, ne stariji od tri mjeseca računajući od dana početka postupka nabave (u slučaju dostave izvoda na stranom jeziku, isti dokument mora biti dostavljen uz priloženi prijevod na hrvatski jezik).

### Pravila dostavljanja dokumenata

Sve dokumente koje naručitelj zahtijeva sukladno točkama 3 i 4 ove dokumentacije za nadmetanje ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Nakon rangiranja ponuda prema kriteriju za odabir ponude, a prije donošenja odluke o odabiru, naručitelj može od najpovoljnijeg ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika jednog ili više dokumenata koji su bili traženi, a koje izdaju nadležna tijela. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

## PONUDA

### Sadržaj ponude :

* Popunjeni ponudbeni list (**Prilog I Dokumentacije za nadmetanje**)
* Izjava o nepostojanju razloga isključenja (**Prilog II Dokumentacije za nadmetanje**)
* Izjava o ispunjenju uvjeta profesionalne sposobnosti (**Prilog III Dokumentacije za nadmetanje)**
* Popunjene tehničke specifikacije - **(Prilog IV Dokumentacije za nadmetanje)**
* Popunjeni Troškovnik (**Prilog V Dokumentacije za nadmetanje**)
* Popunjeni podaci o podizvoditeljima (**Prilog VI Dokumentacije za nadmetanje**) ukoliko postoje

### Način izrade ponude

**Ponuda se izrađuje na način da čini cjelinu**. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Ponuda se uvezuje na način da se onemogući naknadno vađenje ili umetanje listova (npr. Jamstvenikom–vrpcom čija su oba kraja na posljednjoj strani pričvršćena naljepnicom ili utisnutim žigom, ili termo uvezom).

Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova. Dijelove ponude kao što su katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude.

Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

**Stranice ponude se označavaju brojem na način da je vidljiv redni broj stranice i ukupan broj stranica ponude**. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

### Način određivanja cijene ponude

Ponuditelj dostavlja ponudu s cijenom u kunama (HRK). Cijena ponude piše se brojkama. Ponuditelj je dužan ponuditi, tj. upisati cijenu (zaokruženu na dvije decimale) za svaku stavku Troškovnika te cijenu ponude, na način kako je to određeno Troškovnikom, kao i upisati cijenu ponude, na način kako je to određeno u Ponudbenom listu. Cijena ponude je nepromjenjiva tijekom trajanja ugovora o nabavi. U cijenu ponude moraju biti uračunati svi troškovi i popusti.

Ponuditelj je obvezan prije dostavljanja ponude proučiti kompletnu dokumentaciju za nadmetanje temeljem koje će ponuditi predmet nabave.

### Kriterij za odabir ponude

Kriterij za odabir ponude je najniža cijena.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati onu ponudu, koja je pristigla ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

### Jezik i pismo ponude

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Ukoliko je bilo koji dokument ponuditelja, izdan na stranom jeziku ponuditelj ga mora dostaviti zajedno s ovjerenim prijevodom na hrvatski jezik od strane ovlaštenog sudskog tumača. U slučaju ne ispunjenja navedenog uvjeta, Naručitelj zadržava pravo isključivanja Ponuditelja iz postupka.

### Rok valjanosti ponude

Rok valjanosti ponude je najmanje 45 dana od isteka roka za dostavu ponuda.

## OSTALE ODREDBE

### Zajednica ponuditelja

Nije primjenjivo za predmet nabave.

### Datum, vrijeme i mjesto dostave ponude

Ponuda mora biti poslana isključivo putem pošte preporučeno na adresu iz točke 6.3. ove Dokumentacije, najkasnije do roka za dostavu ponuda, a to je: 05.08.2020. u 16:00 sati po lokalnom vremenu.

Ponuditelj sam snosi rizik eventualnog gubitka odnosno nepravovremene dostave ponude.

Kada ponuditelj neposredno dostavlja ponudu, izmjenu i/ili dopunu ponude, odnosno pisanu izjavu o odustajanju od dostavljene ponude, svu dokumentaciju šalje preporučeno poštom na isti način kao i ponudu. Ponude u papirnatom obliku koje nisu zaprimljene u propisanom roku za dostavu ponude neće se otvarati i vraćaju se ponuditelju neotvorene.

### Način dostave ponude

Ponude šalju isključivo putem pošte preporučenom pošiljkom na adresu naručitelja, u zatvorenoj omotnici na kojoj je naziv i adresa naručitelja i naziv i adresa ponuditelja.

Ponuditelj podnosi svoju ponudu o vlastitom trošku bez prava potraživanja nadoknade od Naručitelja po bilo kojoj osnovi.

Ponuditelj snosi rizik gubitka ili nepravovremenog dostavljanja ponude. Na omotnici treba navesti adresu:

UDRUGA ALBANACA BRANITELJA HRVATSKE U DOMOVINSKOM RATU,

Draškovićeva 25, 10000 Zagreb

Nabava usluga smještaja, prehrane i prijevoza okviru projekta: „Jačanje osobnih kompetencija branitelja, socijalna integracija te pružanje izvaninstitucionalnih usluga“

Naznaka »Ne otvaraj – ponuda za nadmetanje«.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ako omotnica nije zatvorena i označena kako je navedeno naručitelj ne snosi nikakvu odgovornost ako se ponuda prerano otvori.

Elektronička dostava ponuda nije dopuštena.

### Pregled i ocjena ponuda

Odbor za nabavu u roku od 10 dana, nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Dokumentacije za nadmetanje..

U postupku pregleda i ocjene ponuda Naručitelj vrši:

* provjeru formalne sukladnosti
* procjenu postojanja razloga isključenja i ispunjenja uvjeta kvalifikacije
* procjenu tehničke i materijalne sukladnosti
* evaluaciju ponuda na temelju prethodno objavljenih kriterija za odabir

### Pojašnjenje i upotpunjavanje

Ako se podaci ili dokumentacija koju je trebao podnijeti ponuditelj čine nepotpuni ili pogrešni ili ako nedostaju određeni dokumenti, NOJN može tijekom pregleda i ocjene prijava i ponuda zahtijevati od tih kandidata ili ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Naručitelj može zahtijevati dodatne dokaze i objašnjenja stavki koje je ponuditelj dostavio u naknadno traženoj dokumentaciji.

Postupanje NOJN-a vezano uz pojašnjenje i upotpunjavanje prijava i ponuda, odnosno zahtjevi i postupanje NOJN-a, moraju biti u skladu s načelima jednakog tretmana i transparentnosti.

### Odluka o odabiru ili poništenju

Naručitelj (NOJN) je obvezan na temelju rezultata pregleda i ocjene prijava ili ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego je navedeno u OoN i Dokumentaciji za nadmetanje,

ponudu ponuditelja koji nije dokazao uvjete kvalifikacije u skladu s Dokumentacijom za nadmetanje,

* ponudu koja nije cjelovita tj. ne sadrži sve elemente navedene u članku 5.1. ovog dokumenta te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu koja je suprotna odredbama Dokumentacije za nadmetanje,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,
* ponudu koja ne ispunjava obvezne tehničke specifikacije određene u Dokumentaciji za nadmetanje,
* ponudu za koju ponuditelj nije pisanim putem prihvatio ispravak računske pogreške,

NOJN donosi odluku o odabiru najbolje ponude u roku 10 dana od dana pregleda i ocjene ponuda, a koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

NOJN će poništiti postupak nabave ako :

* nije pristigla niti jedna prijava ili ponuda;
* nije zaprimio niti jednu valjanu prijavu ili ponudu.

NOJN može poništiti postupak nabave ako:

* se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);
* su nastale značajne nove okolnosti vezane uz projekt za koji se provodi nabava.

U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

NOJN će sve ponuditelje obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava.

Istodobno s Odlukom o odabiru ili Odlukom o poništenju Naručitelj će zasebno dostaviti svakom pojedinom:

* neuspješnom ponuditelju: obavijest o razlozima za njegovo isključenje ili odbijanje njegove ponude;
* ponuditelju koji je dostavio prihvatljivu ponudu: obavijest o svojstvima i relativnim prednostima odabrane ponude u odnosu na njegovu ponudu.

## ODREDBE KOJE SE ODNOSE NA PODIZVODITELJE

Ako ponuditelj namjerava dio ugovora o nabavi dati u podugovor jednom ili više podizvoditelja dužan je za podizvoditelja dostaviti Izjavu iz Priloga 2 Dokumentacije da se ne nalazi ni u jednom od slučajeva isključenja (Poglavlje 3. Dokumentacije) te popuniti **Prilog VI Dokumentacije za nadmetanje**, odnosno u ponudi mora navesti podatke o dijelu ugovora o nabavi koji namjerava dati u podugovor.

Sudjelovanje podizvoditelja ne utječe na odgovornost ponuditelja za izvršenje ugovora o nabavi. Ako ponuditelj ne dostavi podatke o podizvoditelju/podizvoditeljima, smatra se da će cjelokupni predmet nabave izvršiti samostalno.

## ROK, NAČIN I UVJETI PLAĆANJA

* plaćanje po isporuci pružene usluge temeljem ispostavljenog računa.

## PREDSTAVKE

Svaki kandidat ili ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ove Dokumentacije za nadmetanje zbog kojeg je:

* neopravdano isključen iz postupka nabave,
* njegova prijava ili ponuda neopravdano odbijena, ili
* evaluacija prijave ili ponude protivna uvjetima i kriterijima dokumentacije za nadmetanje i odredbama ovoga Priloga.

Predstavka se podnosi NOJN-u u pisanom obliku u roku 5 dana od dana primitka Odluke o odabiru ili Odluke o poništenju i obavijesti.

Adresa na koju se podnosi predstavka je:

UDRUGA ALBANACA BRANITELJA HRVATSKE U DOMOVINSKOM RATU, Draškovićeva 25, 10000 Zagreb.

Podnositelj mora presliku predstavke dostaviti NOJN-u putem e-mail adrese istovremeno sa slanjem predstavke.

Podnositelj mora u predstavci obrazložiti svoje navode.

Podnošenje predstavke zaustavlja sklapanje ugovora o nabavi. O predstavci će NOJN odlučiti u roku od 5 dana, od zaprimanja iste.

## VRSTA, SREDSTVO I UVJETI JAMSTVA

Dostava jamstva za ozbiljnost ponude nije tražena.

Odabrani ponuditelj nije obvezan prilikom potpisa ugovora o nabavi dostaviti jamstvo za uredno ispunjenje ugovora u obliku bankarske garancije ili bjanko zadužnice ili novčanog pologa u korist Naručitelja.

## PRILOZI:

**PRILOG I** – Ponudbeni list

**PRILOG II** – Izjava o nepostojanju razloga isključenja

**PRILOG III** – Izjava o ispunjenju uvjeta profesionalne sposobnosti

**PRILOG IV** – Tehničke specifikacije/opis poslova

**PRILOG V** – Troškovnik

**PRILOG VI** – Podaci o podizvoditeljima

**PRILOG VII** – Predložak Ugovora